b'\n_START_ARTICLE_\nBinarna dioba\n_START_PARAGRAPH_\nBinarna dioba je na\xc4\x8din kojim se razmno\xc5\xbeava ve\xc4\x87ina prokariota._NEWLINE_Neposredno prije diobe bakterija pove\xc4\x87a volumen, nakon toga slijedi udvostru\xc4\x8denje geneti\xc4\x8dkog materijala (replikacija DNK), zatim se bakterijska stanica popre\xc4\x8dno podijeli, DNK se razdvoji i svaka nova bakterijska stanica dobije geneti\xc4\x8dki materijal jednak roditeljskoj stanici. U uvjetima povoljne temperature, koli\xc4\x8dine vlage i dovoljne koli\xc4\x8dine tvari, razmno\xc5\xbeavanje se odvija jako brzo i nastaje velik broj potomaka.'